กฎกระทรวง ฉบับที่ 288 (พ.ศ. 2539) ออกตามความในพระราชบัญญัติการผังเมือง พ.ศ.2518
กฎกระทรวง
กฎกระทรวง
ฉบับที่ ๒๘๘ (พ.ศ.
๒๕๓๙)
ออกตามความในพระราชบัญญัติการผังเมือง
พ.ศ. ๒๕๑๘[๑]
 

อาศัยอำนาจตามความในมาตรา ๕ แห่งพระราชบัญญัติการผังเมือง
พ.ศ. ๒๕๑๘ และมาตรา ๒๖ วรรคหก แห่งพระราชบัญญัติการผังเมือง พ.ศ. ๒๕๑๘
ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕
รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้

ให้ขยายระยะเวลาการใช้บังคับกฎกระทรวง ฉบับที่ ๙๔ (พ.ศ.
๒๕๓๓) ออกตามความในพระราชบัญญัติการผังเมือง พ.ศ. ๒๕๑๘
ซึ่งได้ขยายระยะเวลาการใช้บังคับมาครั้งหนึ่งแล้ว โดยกฎกระทรวง ฉบับที่ ๒๔๒ (พ.ศ.
๒๕๓๘) ออกตามความในพระราชบัญญัติการผังเมือง พ.ศ. ๒๕๑๘
ต่อไปเป็นครั้งที่สองมีกำหนดหนึ่งปี ทั้งนี้ ตั้งแต่วันที่ ๑๔ ตุลาคม พ.ศ. ๒๕๓๙
เป็นต้นไป


ให้ไว้ ณ วันที่ ๔ ตุลาคม พ.ศ. ๒๕๓๙
บรรหาร ศิลปอาชา
รัฐมนตรีว่าการกระทรวงมหาดไทย
หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่ปรากฏว่าสภาพการณ์และสิ่งแวดล้อมในท้องที่ตำบลคลองข่อย ตำบลบ้านใหม่
ตำบลบางพูด ตำบลบางตะไนย์ ตำบลคลองพระอุดม ตำบลบางพลับ ตำบลปากเกร็ด ตำบลคลองเกลือ
ตำบลเกาะเกร็ด ตำบลอ้อมเกร็ด ตำบลท่าอิฐ ตำบลบางตลาด อำเภอปากเกร็ด ตำบลลำโพ ตำบลละหาร
ตำบลบางบัวทอง ตำบลพิมลราช ตำบลโสนลอย ตำบลบางรักพัฒนา ตำบลบางรักใหญ่
อำเภอบางบัวทอง ตำบลท่าทราย ตำบลไทรม้า ตำบลบางรักน้อย ตำบลบางกระสอ ตำบลบางเขน
ตำบลตลาดขวัญ ตำบลบางกร่าง ตำบลสวนใหญ่ ตำบลบางสีเมือง ตำบลบางไผ่
อำเภอเมืองนนทบุรี ตำบลเสาธงหิน ตำบลบางเลน ตำบลบางม่วง อำเภอบางใหญ่
และตำบลบางคูเวียง ตำบลบางขนุน ตำบลบางสีทอง ตำบลบางขุนกอง ตำบลบางกรวย
ตำบลมหาสวัสดิ์ ตำบลวัดชลอ ตำบลปลายบาง อำเภอบางกรวย จังหวัดนนทบุรี ซึ่งกฎกระทรวง
ฉบับที่ ๙๔ (พ.ศ. ๒๕๓๓) ออกตามความในพระราชบัญญัติการผังเมือง พ.ศ.๒๕๑๘ กำหนดให้ใช้ผังเมืองรวมบังคับในท้องที่ดังกล่าวได้เปลี่ยนแปลงไป
และได้เคยขยายระยะเวลาการใช้บังคับกฎกระทรวงดังกล่าวมาครั้งหนึ่งแล้วตามกฎกระทรวง
ฉบับที่ ๒๔๒ (พ.ศ. ๒๕๓๘) ออกตามความในพระราชบัญญัติการผังเมือง พ.ศ. ๒๕๑๘
แต่โดยเหตุที่เป็นกรณีที่ไม่อาจดำเนินการแก้ไขผังเมืองรวมได้ทันภายในระยะเวลาที่กฎกระทรวงนั้นใช้บังคับ
สมควรขยายระยะเวลาการใช้บังคับกฎกระทรวง ฉบับที่ ๙๔ (พ.ศ. ๒๕๓๓) เป็นครั้งที่สอง
และเนื่องจากมาตรา ๒๖ วรรคหก แห่งพระราชบัญญัติการผังเมือง พ.ศ. ๒๕๑๘
ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ บัญญัติว่า
การขยายระยะเวลาการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้









วิภา/ปรับปรุง
๗ ตุลาคม ๒๕๕๘









[๑] ราชกิจจานุเบกษา
เล่ม ๑๑๓/ตอนที่ ๕๐ ก/หน้า ๒๔/๑๑ ตุลาคม ๒๕๓๙